Stefan Lindfors elokuussa 2012.
**Erik Stefan Lindfors** (s. 3. toukokuuta 1962 Maarianhamina) on suomalainen graafinen suunnittelija, kuvanveistäjä, muotoilija ja sisustusarkkitehti.

Elämä
-----

Lindfors kirjoitti ylioppilaaksi Åbo Katedralskolanista vuonna 1982 ja valmistui sen jälkeen taiteen maisteriksi Taideteollisesta korkeakoulusta 1988. Lisäksi Lindfors on tehnyt opetustyötä taidealan korkeakouluissa. Lindfors on saanut useita kotimaisia ja ulkomaisia muotoilualan palkintoja.

Lindfors on suunnitellut muun muassa astioita, huonekaluja, valaisimia, vaatteita ja kankaita sellaisille suomalaisille kotitalousväline- ja kalusteyrityksille kuin Arabialle, Iittalalle ja Martelalle sekä vaatealan yrityksille kuten Marimekolle. Hän on työskennellyt myös elokuva- ja televisio-ohjaajana. Televisiossa hänen ohjaamiaan televisiomainoksia on nähty esimerkiksi telealan yristen DNA:n ja Nokian kampanjoissa. Lindfors on ohjannut myös joitakin musiikkivideoita muun muassa suomalaiselle HIM-yhtyeelle kappaleille *The Funeral of Hearts*, *Tears On Tape* ja *Into The Night*. Hänen *Into the Night* -musiikkivideonsa äänestettiin parhaaksi amerikkalaisen musiikkialan Internet-sivuston järjestämässä äänestyksessä vuonna 2014.

Lindforsin suunnitteleman Plup-pullovesipullon kokonaisympäristövaikutuksista syntyi kohu lokakuussa 2008. Vesipullon markkinoinnissa luvattiin luovuttaa 10 prosenttia pullon kokonaishinnasta Itämeren pelastamiseen. Tästä huolimatta Plup-vesipulloa ei voinut kierrättää normaaleissa pullonpalautusautomaateissa.

Yksityiselämä
-------------

Lindfors sairasti nuorena anoreksiaa ja painoi vain 55 kiloa. Lindforsilla on kaksi lasta näyttelijä-tuottaja Katariina Lehtosen kanssa, jonka kanssa hän oli naimisissa vuosina 2005–2013. Lindforsilla on myös yksi poika aiemmasta suhteestaan.

Kuvia julkisista teoksista
--------------------------

* Aurinkotuuli, 1999, Lapinlahti.*Aurinkotuuli*, 1999, Lapinlahti.
* Symbiosis, 2014, Turku.*Symbiosis*, 2014, Turku.

Lähteet
-------

* 

### Viitteet

1. ↑  Kuka kukin on 2007, Otava 2006
2. ↑  Halminen, Laura: Chief Executive Artist Stefan Lindfors *Ylioppilaslehti*.  30.3.2001. Viitattu 21.2.2010.
3. ↑  Angel Films Oy: Into The Night ja Tears on Tape kuvaukset *Facebook*. Viitattu 15.3.2013.
4. ↑   Rita Tainola: Lindforsin ohjaama musiikkivideo palkittiin.  *Iltalehti*, 13.6.2014, s. 34.
5. ↑  Airola, Heikki: S-ryhmä haukkuu Lindforsin ympäristöpullon, Lindfors haukkuu S-ryhmän *Helsingin Sanomat*.  3.10.2008.  Arkistoitu 9.12.2008. Viitattu 21.2.2010.
6. ↑  Rita Tainola: Stefan Lindfors eroaa *Ilta-Sanomat*.  12.7.2013. Viitattu 17.11.2019.
7. ↑  Rita Tainola: Stefan Lindfors Tainola Show'ssa: Elimme avioliitossa itsenäisesti ja vapaasti *Ilta-Sanomat*.  8.3.2014. Viitattu 17.11.2019.

Aiheesta muualla
----------------

* Stefan Lindfors Works

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Yhdysvallat

 |
|  |
| Taiteenala | 
* KulturNav
* MusicBrainz
* ULAN

 |
|  |
| Henkilöt | 
* Uppslagsverket Finland

 |
|  |
| Muut | 
* SNAC
* IdRef

 |

 |